फरीदाबाद. दौलताबादगांव में दो युवक लोकेश और योगेश के बीच
फरीदाबाद. दौलताबादगांव में दो युवक लोकेश और योगेश के बीच हुए खूनी संघर्ष में सोमवार रात घायल योगेश ने भी दम तोड़ दिया। यह आठ दिन से सफदरजंग अस्पताल में भर्ती था। अभी मृतक योगेश के परिजनों ने पुलिस से कोई संपर्क नहीं किया है। इसलिए कोई केस भी दर्ज नहीं हुआ है। इस झगड़े में योगेश की मौत बीते रविवार को हुई थी। जिसमें लोकेश के भाई विक्रम ने योगेश के खिलाफ लूट हत्या का केस दर्ज कराया था। लोकेश और योगेश दोनों गांव दौलताबाद के रहने वाले थे। योगेश उर्फ भूत आपराधिक छवि का युवक रहा है। उस पर कई मामले भी दर्ज हैं। 21 दिसंबर को किसी बात को लेकर योगेश उर्फ भूत का लोकेश के साथ झगड़ा हो गया। इस झगड़े में लोकेश को गंभीर चोटें लगीं। आरोप है लोकेश के परिजनों ने अगले दिन 22 दिसंबर को योगेश को सेक्टर-19 की मार्केट में खड़े हुए देखा और बेरहमी से मारपीट कर अधमरा कर फेंक गए। सेक्टर-19 की पुलिस चौकी ने योगेश को मूर्छित अवस्था में बीके अस्पताल में भर्ती करा दिया, जहां उसे सफदरजंग अस्पताल के लिए रेफर कर दिया। इस मामले में लोकेश की बीते रविवार की मौत हो गई। लोकेश के भाई विक्की ने बयान दिया कि योगेश उर्फ भूत ने उसके भाई की लूटपाट के इरादे से हत्या की है। पुलिस ने केस भी दर्ज कर लिया लेकिन इसी बीच अब योगेश की भी मौत हो गई। योगेश की मौत के बाद से अब तक परिजनों ने पुलिस से संपर्क स्थापित नहीं किया है। इसलिए कोई केस भी दर्ज नहीं हुआ है।
awa_Deva hin_Deva